b'\n_START_ARTICLE_\nPremis Gaud\xc3\xad de 2011\n_START_SECTION_\nCandidatures\n_START_PARAGRAPH_\nAls Premis Gaud\xc3\xad de 2011 van ser candidats 51 llargmetratges, dels quals un total de 32 produccions optaven a les 22 categories que conformen els Premis Gaud\xc3\xad._NEWLINE_Per categories, a la tercera edici\xc3\xb3 dels Premis Gaud\xc3\xad han participat 11 pel\xc2\xb7l\xc3\xadcules en llengua catalana, 26 pel\xc2\xb7l\xc3\xadcules en llengua no catalana, 7 pel\xc2\xb7l\xc3\xadcules per a televisi\xc3\xb3, 12 pel\xc2\xb7l\xc3\xadcules documentals, 2 pel\xc2\xb7l\xc3\xadcules d\'animaci\xc3\xb3 i 38 curtmetratges.\n_START_SECTION_\nNominacions\n_START_PARAGRAPH_\nLa llista de nominacions va ser presentada en un acte per l\'actriu Cristina Brond\xc3\xb3 i l\'actor Xavi Lite, el mat\xc3\xad del 22 de desembre de 2010, a l\'auditori de la Pedrera, a Barcelona, i amb la pres\xc3\xa8ncia de membres de l\'ACA, nominats (Agust\xc3\xad Villaronga, Leticia Dolera, etc.) i mitjans de comunicaci\xc3\xb3._NEWLINE_Al llistat de nominats, en el qual tenen pres\xc3\xa8ncia joves i consagrats professionals, l\'ACA ha volgut materialitzar la pluralitat que "configura el talent del nostre pa\xc3\xads"._NEWLINE_Les pel\xc2\xb7l\xc3\xadcules que opten a un major nombre d\'estatuetes s\xc3\xb3n Pa negre, amb 15 nominacions, Herois amb 10 candidatures i Buried, amb 9 nominacions; seguides de Els ulls de la J\xc3\xbalia, amb 6 nominacions, Elisa K, amb 5 nominacions i La mosquitera, tamb\xc3\xa9 amb 5 nominacions.'